Document ID: 32001R0587

Κανονισμός (ΕΚ) αριθ. 587/2001 της Επιτροπής
της 26ης Μαρτίου 2001
για τροποποίηση του κανονισμού (ΕΚ) αριθ. 2461/1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου όσον αφορά τη χρήση των γαιών που βρίσκονται υπό καθεστώς προσωρινής παύσης καλλιέργειας για την παραγωγή πρώτων υλών που χρησιμεύουν στην παρασκευή, εντός της Κοινότητας, προϊόντων τα οποία δεν προορίζονται άμεσα για κατανάλωση από τον άνθρωπο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1672/2000(2), και ιδίως το άρθρο 9,
Εκτιμώντας τα ακόλουθα:
(1) Η κάνναβη που υπάγεται στον κωδικό ΣΟ 5302 μπορεί να χρησιμοποιηθεί για ορισμένες νέες βιομηχανικές χρήσεις, κυρίως στην κατασκευή μονωτικών σανίδων ή τούβλων, χωρίς να υφίσταται ανάγκη σε ορισμένες περιπτώσεις να πραγματοποιηθεί διαχωρισμός της ίνας από το ξυλώδες τμήμα του στελέχους, πράγμα που αποτελεί χρήση για μη διατροφικούς σκοπούς σύμφωνα με το στόχο του κανονισμού (ΕΚ) αριθ. 2461/1999 της Επιτροπής, της 19ης Νοεμβρίου. σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου, όσον αφορά τη χρήση των γαιών που βρίσκονται υπό καθεστώς προσωρινής παύσης καλλιέργειας για την παραγωγή πρώτων υλών που χρησιμεύουν στην παρασκευή, εντός της Κοινότητας, προϊόντων τα οποία δεν προορίζονται άμεσα για κατανάλωση από τον άνθρωπο(3), όπως τροποποιήθηκε τελευταία από τον κανονισμό (ΕΚ) αριθ. 2555/2000(4).
(2) Η κάνναβη που προορίζεται για τον εν λόγω τύπο χρήσης μπορεί μέχρι το τέλος της περιόδου εμπορίας 2000/01 να αποτελέσει αντικείμενο κοινοτικής ενίσχυσης στο πλαίσιο της κοινής οργάνωσης αγοράς στον τομέα του λίνου και της κάνναβης, η οποία διέπεται από τους κανονισμούς του Συμβουλίου (ΕΟΚ) αριθ. 1308/70(5), όπως τροποποιήθηκε τελευταία από τον κανονισμό (ΕΚ) αριθ. 2826/2000(6) και (ΕΟΚ) αριθ. 619/71(7), όπως τροποιήθηκε τελευταία από τον κανονισμό (ΕΚ) αριθ. 1420/98(8) και από τον κανονισμό (ΕΟΚ) αριθ. 1164/89(9) της Επιτροπής, όπως τροποιήθηκε τελευταία από τον κανονισμό (ΕΚ) αριθ. 1313/2000(10). Από την περίοδο 2001/02, η κάνναβη θα περιλαμβάνεται στο καθεστώς στήριξης στους παραγωγούς ορισμένων αροτραίων καλλιεργειών, το οποίο έχει θεσπισθεί με τον κανονισμό (ΕΚ) αριθ. 1251/1999. Ωστόσο, μόνο η κάνναβη που προορίζεται για την παραγωγή ινών μπορεί να τύχει της ενίσχυσης ανά έκταση που προβλέπεται από τον εν λόγω κανονισμό και της ενίσχυσης για μεταποίηση που προβλέπεται από τον νέο κανονισμό (ΕΚ) αριθ. 1673/2000 του Συμβουλίου, της 27ης Ιουλίου 2000, περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών(11).Υπό τις συνθήκες αυτές, ο κίνδυνος σώρευσης των κοινοτικών ενισχύσεων, πράγμα που αποκλείεται από τον κανονισμό (ΕΚ) αριθ. 2461/1999, εκλείπει και η κάνναβη για μεταποίηση σε προϊόντα που δεν καλύπτονται από τον κανονισμό (ΕΚ) αριθ. 1673/2000 μπορεί να ενταχθεί στο παράρτημα Ι του κανονισμού (ΕΚ) αριθ. 2461/1999.
(3) Προκειμένου να αποφευχθεί ο κίνδυνος παράνομων καλλιεργειών κάνναβης, πρέπει να προβλεφθούν οι ίδιοι όροι καλλιέργειας και τα ίδια ειδικά μέτρα ελέγχου με αυτά που επιβάλλονται για την κάνναβη που προορίζεται για την παραγωγή ινών στο πλαίσιο του κανονισμού (ΕΚ) αριθ. 1251/1999 και του κανονισμού (ΕΚ) αριθ. 2316/1999 της Επιτροπής(12), όπως τροποποιήθηκε τελευταία από τον κανονισμό (ΕΚ) αριθ. 2860/2000(13).
(4) Εξάλλου, νέες τεχνολογίες στον τομέα της θέρμανσης έχουν αναπτυχθεί με τη χρησιμοποίηση ως βιοκαυσίμων των σιτηρών ή ορισμένων ελαιούχων φυτών, δηλαδή των σπερμάτων σόγιας, των γογγυλόσπορων ή των κραμβόσπορων και των ηλιανθόσπορων απευθείας σε θερμαντήρες, χωρίς να έχουν υποστεί καμία διαδικασία μεταποίησης. Οι πρώτες αυτές ύλες μπορούν επίσης να μεταποιηθούν στη γεωργική εκμετάλλευση για την παραγωγή βιοκαυσίμων, όπως ακατέργαστου κραμβελαίου ή για την παραγωγή ενέργειας όπως ηλεκτρικού ρεύματος. Η χρησιμοποίηση των πρώτων αυτών υλών, που διαθέτουν μεγάλη θερμική ικανότητα, αποτελεί μια χρησιμοποίηση για μη διατροφικούς σκοπούς σύμφωνη με το στόχο του κανονισμού (ΕΚ) αριθ. 2461/1999.
(5) Για μια ευκολότερη χρησιμοποίηση των πρώτων αυτών υλών ως βιοκαυσίμων, σκόπιμο είναι να καταστεί δυνατό στα κράτη μέλη να επιτρέπουν σε όσους υποβάλλουν σχετική αίτηση να καίουν στους θερμαντήρες, που χρησιμοποιούνται στις γεωργικές εκμεταλλεύσεις, τα σιτηρά ή ορισμένα ελαιούχα φυτά που συγκομίζονται σε εκτάσεις που έχουν τεθεί υπό προσωρινή παύση καλλιέργειας.
(6) Προκειμένου να αποφευχθεί η εκτροπή των πρώτων αυτών υλών προς άλλες χρήσεις, τα κράτη μέλη πρέπει να λαμβάνουν τα απαραίτητα μέτρα προκειμένου να εξασφαλισθεί η καλή λειτουργία των μέτρων που προβλέπονται για τη χορήγηση της ενίσχυσης, προβλέποντας κυρίως τη μετουσίωση των σιτηρών ή των ελαιούχων φυτών.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2461/1999 τροποποιείται ως εξής:
1. Στο άρθρο 3, προστίθεται η ακόλουθη παράγραφος 1α:
"1α. Στην περίπτωση καλλιέργειας κάνναβης, η πληρωμή υπόκειται στη χρησιμοποίηση ποικιλιών, των οποίων η περιεκτικότητα σε τετραϋδροκανναβινόλη δεν είναι ανώτερη από 0,2 % και που εμφαίνονται στο παράρτημα XII του κανονισμού (ΕΚ) αριθ. 2316/1999 κατά την ημερομηνία της 15ης Μαΐου που προηγείται της περιόδου βάσει της οποίας ζητείται η πληρωμή. Οι σπόροι προς σπορά των ποικιλιών αυτών πρέπει να έχουν πιστοποιηθεί σύμφωνα με την οδηγία 69/208/ΕΟΚ του Συμβουλίου(14).
Για να καταστεί δυνατός ο έλεγχος που αναφέρεται στο άρθρο 21α του παρόντος κανονισμού, η καλλιέργεια κάνναβης πρέπει να διατηρείται τουλάχιστον δέκα ημέρες μετά το τέλος της άνθησης. Ωστόσο, το κράτος μέλος μπορεί να επιτρέψει τη συγκομιδή της κάνναβης πριν από τη λήξη των δέκα ημερών μετά το πέρας της άνθησης, αν ο σχετικός παραγωγός έχει ήδη ελεγχθεί σύμφωνα με το άρθρο 21α ή αν όλοι οι έλεγχοι που διενεργήθηκαν σύμφωνα με το άρθρο 21α έχουν ολοκληρωθεί."
2. Στο άρθρο 3, η παράγραφος 4 αντικαθίσταται από το ακόλουθο κείμενο:
"4. Κατά παρέκκλιση από τις παραγράφους 2 και 3, τα κράτη μέλη μπορούν να επιτρέψουν σε έναν αιτούντα:
α) να χρησιμοποιεί όλα τα σιτηρά ή όλα τα ελαιούχα φυτά που υπάγονται στους κωδικούς ΣΟ 12010090, ex 1205 00 90 και 1206 00 91, που συγκομίζονται σε ορισμένες εκτάσεις που έχουν τεθεί σε προσωρινή παύση καλλιέργειας:
i) ως καύσιμα για τη θέρμανση της γεωργικής του εκμετάλλευσης,
ii) για την παραγωγή, στη γεωργική του εκμετάλλευση, ενέργειας ή βιοκαυσίμων·
β) να μεταποιήσει στη γεωργική του εκμετάλλευση όλη την πρώτη ύλη που έχει συγκομισθεί σε ορισμένες εκτάσεις που έχουν τεθεί σε προσωρινή παύση καλλιέργειας, σε βιολογικό αέριο που υπάγεται στον κωδικό ΣΟ 27112900.
Στις περιπτώσεις αυτές, ο αιτών αναλαμβάνει, με δήλωση που αντικαθιστά τη σύμβαση που αναφέρεται στο άρθρο 4, να μεταποιήσει αμέσως την πρώτη ύλη που αποτελεί αντικείμενο της εν λόγω δήλωσης.
Το κράτος μέλος που έκανε χρήση της ευχέρειας που παρέχεται στο πρώτο εδάφιο, λαμβάνει τα κατάλληλα μέτρα ελέγχου που εξασφαλίζουν τη μεταποίηση σε βιολογικό αέριο που υπάγεται στον κωδικό ΣΟ 27112900. Εξάλλου, τα σιτηρά ή τα ελαιούχα φυτά που χρησιμοποιούνται αμέσως στη γεωργική εκμετάλλευση ως καύσιμα πρέπει να αποτελέσουν αντικείμενο μετουσίωσης, η μέθοδος της οποίας προσδιορίζεται από το κράτος μέλος.
Τα μέτρα που αναφέρονται στα προηγούμενα εδάφια και οι διαδοχικές τροποποιήσεις τους ανακοινώνονται στην Επιτροπή πριν από τις 30 Νοεμβρίου που προηγείται του έτους κατά το οποίο πραγματοποιήθηκε η συγκομιδή στην οποία εφαρμόζονται τα μέτρα αυτά. Για την περίοδο 2001/02, τα μέτρα αυτά ανακοινώνονται πριν από τις 31 Μαΐου 2001.
Τα άρθρα 4 έως 21 εφαρμόζονται τηρουμένων των αναλογιών."
3. Στο τέλος του άρθρου 5, προστίθεται το ακόλουθο εδάφιο:"Στην περίπτωση μιας καλλιέργειας κάνναβης, η αίτηση πρέπει επιπλέον:
α) να αναφέρει την πληροφορία σχετικά με τις ποσότητες σπόρων προς σπορά που χρησιμοποιήθηκαν σε kg ανά εκτάριο·
β) να συνοδεύεται από επίσημες ετικέτες που έχουν καθιερωθεί δυνάμει της οδηγίας 69/208/ΕΟΚ, και ιδίως του άρθρου 10 ή των διατάξεων που έχουν θεσπισθεί βάσει του άρθρου αυτού, και που τοποθετούνται στις συσκευασίες των χρησιμοποιηθέντων σπόρων προς σπορά.
Στην περίπτωση που η σπορά πραγματοποιείται μετά την ημερομηνία λήξης για την υποβολή της αίτησης πληρωμής, οι ετικέτες κατατίθενται το αργότερο στις 30 Ιουνίου που ακολουθεί την ημερομηνία κατάθεσης της αίτησης.
Τα κράτη μέλη μπορούν να προβλέψουν να επιστρέφονται οι ετικέτες στον υπεύθυνο γεωργό, αφού υποβληθούν στις αρμόδιες αρχές, στην περίπτωση που οι ετικέτες αυτές πρέπει να κατατεθούν σε άλλες εθνικές αρχές."
4. Στο τμήμα 9 του κεφαλαίου II, προστίθεται το ακόλουθο άρθρο 21α:
"Άρθρο 21α
Στην περίπτωση καλλιέργειας κάνναβης, εφαρμόζεται επίσης το σύστημα ελέγχου της περιεκτικότητας σε τετραϋδροκανναβινόλη, που έχει θεσπισθεί από τα κράτη μέλη για την κάνναβη που προορίζεται για την παραγωγή ινών, σύμφωνα με το άρθρο 5α παράγραφος 2 του κανονισμού (ΕΚ) αριθ. 1251/1999 και του άρθρου 7β παράγραφοι 1 και 2 του κανονισμού (ΕΚ) αριθ. 2316/1999."
5. Στο παράρτημα I, προστίθεται ο ακόλουθος κωδικός ΣΟ:
ΘΕΣΗ ΠΙΝΑΚΑ ".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 2001.

Labels: 3
6